stanford-oval/wikipedia huggingface dataset:
เรือหลวงสายบุรี
การออกแบบ > การปรับปรุงเพิ่มประสิทธิภาพ

เรือแบบ 053 เฮชที (เฮช) อีกสองลำ คือ เรือหลวงสายบุรี และเรือหลวงสายบุรี ได้รับการปรับปรุงระบบให้ทันสมัยขึ้นในปี พ.ศ. 2552 การปรับปรุงนี้นี้รวมถึงการเปลี่ยนระบบอาวุธและระบบอิเล็กทรอนิกส์ ประกอบไปด้วยปืนใหญ่เรือแบบ 100 มม./56 แบบ 79A และเรดาร์ควบคุมการยิงแบบ TR47C และแบบ FCU17C-2, ระบบอำนวยการรบ Poseidon III แทนที่ระบบเก่าคือ ZKJ-3, ปืนใกญ่กล 37 มม. แบบ 76A แท่นคู่ ควบคุมระยะไกลด้วยเรดาร์ควบคุมการยิง TR47C พร้อมระบบควบคุมการยิง FCU17C-1, ระบบระบบสงครามอิเล็กทรอนิกส์ (ESM) ES-3601-10 แทนที่ ระบบสงครามอิเล็กทรอนิกส์ แบบ 923-1 และ แบบ 981-3, เรดาร์ตรวจการพื้นน้ำ/อากาศ SR-60 และติดตั้งขีปนาวุธต่อต้านเรือผิวน้ำใหม่ คือ C-802A
การต่อเรือ

เรือหลวงสายบุรี ได้รับการสั่งต่อพร้อมกันกับเรือลำอื่น ๆ ในเรือฟริเกตชุดเรือหลวงเจ้าพระยา รวม 4 ลำ เมื่อวันที่ 18 กรกฎาคม พ.ศ. 2531 ณ อู่ต่อเรือหูต่ง เซี่ยงไฮ้ โดยวางกระดูกงูเมื่อวันที่ 7 กันยายน พ.ศ. 2533 ปล่อยลงน้ำในวันที่ 27 สิงหาคม พ.ศ. 2554 เพื่อทดสอบและส่งมอบ
เมื่อเรือเดินทางมาถึงประเทศไทยเพื่อส่งมอบ ได้มีการตรวจสอบคุณภาพและพบว่าตัวเรือยังไม่เป็นที่น่าพอใจในการทำไปใช้งานและจำเป็นจะต้องแก้ไขปรับปรุงเกี่ยวกับการควบคุมความเสียหายของตัวเรือ เมื่อได้ปรับปรุงในส่วนของส่วนควบคุมความเสียหายและส่วนอื่น ๆ ที่ต่ำกว่ามาตรฐานให้ได้มาตรฐานแล้วจึงได้นำเรือเข้าประจำการในกองทัพเรือไทยเมื่อวันที่ 4 สิงหาคม พ.ศ. 2535
ภารกิจ

เรือหลวงสายบุรีมักจะได้รับภารกิจร่วมกับเรือน้องสาวในการฝึกประจำวงรอบและสับเปลี่ยนกำลังไปปฏิบัติหน้าที่ยามฝั่งเป็นประจำทุก ๆ เดือน โดยมีภารกิจในยามสงบคือรักษาความสงบเรียบร้อยและช่วยเหลือผู้ประสบภัยในน่านน้ำไทย
ในเดือนพฤษภาคม พ.ศ. 2558 เรือหลวงสายบุรีได้ปฏิบัติการด้านมนุษยธรรมด้วยการส่งอาหาร น้ำ เชื้อเพลิง และความช่วยเหลือทางการแพทย์ให้กับผู้อพยพชาวโรฮิงญาและชาวเบงกาลีที่อยู่บนเรือลอยลำในทะเลอันดามัน เพื่อช่วยเหลือให้ผู้อพยพดังกล่าว และป้องกันไม่ให้ขึ้นสู่ชายฝั่งประเทศไทย
เมื่อวันที่ 21 - 30 มีนาคม พ.ศ. 2565 เรือหลวงสายบุรี เรือหลวงนเรศวร พร้อมด้วยเฮลิคอปเตอร์แบบ S-76B ของกองทัพเรือได้เข้าร่วมการฝึก Singsiam 2022 ร่วมกับกองทัพเรือสาธารณรัฐสิงคโปร์ บริเวณช่วงช่องแคบมะละกาและทะเลอันดามัน
บรรณานุกรม

Gardiner, Robert; Chumbley, Stephen, บ.ก. (1995). Conway's All the World's Fighting Ships 1947–1995. Annapolis, Maryland, USA: Naval Institute Press. ISBN 1-55750-132-7.
Saunders, Cdre. Stephen (2004). Jane's Fighting Ships 2004-2005. Jane's Information Group. ISBN 978-0710626233.
Saunders, Stephen, บ.ก. (2009). Jane's Fighting Ships 2009-2010. Jane's Information Group. ISBN 9780710628886.
| ด ค กเรือฟริเกตชุดเรือหลวงเจ้าพระยา |
| --- | --- |
 เจ้าพระยา  บางปะกง  กระบุรี  สายบุรี 
 ก่อนหน้า: มกุฎราชกุมาร  ถัดไป: ชุดเรือหลวงพุทธยอดฟ้าจุฬาโลก 
 เรือรบในกองทัพเรือไทย
เรือหลวงแหลมสิงห์

| --- | --- |

ประวัติ
ประเทศไทย
ชนิด: เรือตรวจการณ์ปืนแบบเอ็ม 58
ชื่อ: เรือหลวงแหลมสิงห์
ตั้งชื่อตาม: อำเภอแหลมสิงห์​
อู่เรือ: อู่ทหารเรือธนบุรี กรุงเทพมหานคร อู่ทหารเรือพระจุลจอมเกล้า สมุทรปราการ  กรมอู่ทหารเรือ กองทัพเรือ
เดินเรือแรก: 25 สิงหาคม พ.ศ. 2558
เข้าประจำการ: 21 กันยายน พ.ศ. 2559 (8 ปี)
รหัสระบุ:   หมายเลขเอ็มเอ็มเอสไอ: 567001910  สัญญาณเรียกขาน: HSNV    หมายเลขตัวเรือ: PGB-561 
คำขวัญ: ไพรีพินาศ Let them sink by us
สถานะ: อยู่ในประจำการ
สัญลักษณ์: 
ลักษณะเฉพาะ
ขนาด (ระวางขับน้ำ)::  520 ตัน
ความยาว::  58 เมตร (190 ฟุต)
ความกว้าง::  9.3 เมตร (31 ฟุต)
กินน้ำลึก::  2.9 เมตร (9.5 ฟุต)
ความลึก::  5.1 เมตร (17 ฟุต)
ระบบพลังงาน::  3 × เครื่องจักรใหญ่ CAT 3516 C ขนาด 2,525 kW 3 × เครื่องกำเนิดไฟฟ้า MAN D2876 LE301/Leroy Somer LSAM 47.2 M7 กำลังไฟ 375 kVA (300kW) 50Hz 3Ph
ระบบขับเคลื่อน::  1 × ใบจักรกลางแบบปรับพิทช์ได้ (CPP) 2 × ใบจักรข้างแบบพิทช์คงที่ (FPP)
ความเร็ว::  23 นอต (43 กิโลเมตรต่อชั่วโมง) สูงสุด
พิสัยเชื้อเพลิง::  2,500 ไมล์ทะเล (4,600 กิโลเมตร; 2,900 ไมล์)
จำนวนเรือและอากาศยาน::  2 × เรือยางท้องแข็ง (RIB)
อัตราเต็มที่::  53 นาย
ระบบตรวจการและปฏิบัติการ::  1 × เรดาร์แบบ S BAND 30kW 1 × เรดาร์แบบ X BAND 25kW 1 × ระบบ ECDIS 1 × เข็มทิศ Ring Laser Gyro 1 × ระบบ GPS 1 × วิทยุสื่อสาร HF/SSB 1 × วิทยุสื่อสาร HF/SSB แบบ Frequency Hopping 1 × วิทยุสื่อสาร UHF AM/FM 1 × วิทยุสื่อสาร VHF/UHF
ยุทโธปกรณ์::  1 × ปืนขนาด 76/62 มิลลิเมตร OTO Melara (Refurbished) 1 × ปืนกลขนาด 30 มิลลิเมตร MIS 2 × ปืนกลขนาด .50 นิ้ว
เรือหลวงแหลมสิงห์ (PGB-561)  (อังกฤษ: HTMS Laemsing) เป็นเรือลำแรกและลำเดียวในเรือตรวจการณ์ปืนชุดเรือหลวงแหลมสิงห์ เป็นเรือที่ออกแบบและต่อขึ้นในประเทศไทย และเป็นเรือตรวจการณ์ปืนลำใหม่ที่สุดในรอบเกือบ 20 ปี สังกัดกองเรือตรวจอ่าว กองเรือยุทธการ
เรือหลวงแหลมสิงห์ มีคำขวัญว่า ไพรีพินาศ ตั้งขึ้นตามป้อมไพรีพินาศที่ตั้งอยู่บริเวณปากน้ำแหลมสิงห์ จังหวัดจันทบุรี
ประวัติ

โครงการเรือหลวงแหลมสิงห์ เป็นโครงการเรือตรวจการณ์ปืนลำแรกและลำเดียวของประเทศไทยที่ได้รับการออกแบบและสร้างขึ้นโดยคนไทย ตามแนวทางเศรษฐกิจพอเพียงและแนวคิดการพึ่งพาตนเอง รวมถึงเป็นการพัฒนาขีดความสามารถของกรมอู่ทหารเรือในการต่อเรือตรวจการณ์ปืน หลังจากก่อนหน้านี้ประสบความสำเร็จในการต่อเรือตรวจการณ์ใกล้ฝั่งชุด เรือ ต.991 โดยออกแบบเรือตรวจการณ์ปืนชุดนี้ให้มีความสามารถในการปฏิบัติการได้ครบ 2 มิติ คือสงครามผิวน้ำ และสงครามต่อต้านอากาศยาน ซึ่งเป็นไปตามมาตรฐานของสมาคมจัดชั้นเรือ (Classification Society) ที่เป็นสมาชิกของ IACS (International Association of Classification Societies) ซึ่งเป็นมาตรฐานของกองทัพเรือสหรัฐ (U.S. Navy Criteria) หรือองค์การทางทะเลระหว่างประเทศ (International Maritime Organization: IMO)
โครงการเรือหลวงแหลมสิงห์มีวัตถุประสงค์เพื่อทดแทนเรือตรวจการณ์ระยะปานกลาง ตามยุทธศาสตร์ของกองทัพเรือปี พ.ศ. 2551 - 2560 ซึ่งได้ทยอยปลดประจำการเรือรุ่นเก่า เป็นเรือที่ออกแบบโดยบริษัทของไทยเอง คือบริษัท มาร์ซัน จำกัด (มหาชน) และขายให้กับกองทัพเรือไทยในรูปแบบของ Package Deal วงเงิน 699,459,000 บาท ซึ่งกองทัพเรือได้มอบหมายให้กรมอู่ทหารเรือเป็นผู้ดำเนินการต่อเรือ
สำหรับชื่อของเรือหลวงแหลมสิงห์ ได้ตั้งขึ้นตามระเบียบของกองทัพเรือ ที่มีหลักเกณฑ์ในการตั้งชื่อเรือรบตามประเภทของเรือ ซึ่งเรือตรวจการณ์ปืนระเบียบกำหนดให้ตั้งตามชื่ออำเภอที่ตั้งอยู่ชายทะเล ซึ่งเรือได้รับพระราชทานชื่อจากพระบาทสมเด็จพระเจ้าอยู่หัวว่า "เรือหลวงแหลมสิงห์" ตามอำเภอแหลมสิงห์ จังหวัดจันทบุรี
เรือหลวงแหลมสิงห์ ได้ทำพิธีปล่อยเรือลงน้ำ เมื่อวันที่ 25 สิงหาคม พ.ศ. 2558 โดยมี พลเรือเอก ไกรสร จันทร์สุวานิชย์ ผู้บัญชาการทหารเรือเป็นประธานในพิธี และมี นางณุฉัตรา จันทร์สุวานิชย์ ภริยาของผู้บัญชาการทหารเรือเป็นผู้ประกอบพิธีปล่อยเรือตามประเพณีโบราณ ณ อู่แห้งหมายเลข 1 กรมอู่ทหารเรือ
เรือหลวงแหลมสิงห์ ได้ทำพิธีรับมอบและเข้าประจำการณ์เมื่อวันที่ 21 กันยายน พ.ศ. 2559 โดยมี พลเรือเอก ณะ อารีนิจ ผู้บัญชาการทหารเรือเป็นประธานในพิธี ณ ท่าเรือแหลมเทียน จังหวัดชลบุรี
การออกแบบ

เรือหลวงแหลมสิงห์ เป็นเรือตรวจการณ์ปืนแบบเอ็ม 58 (M58 Patrol Gun Boat) ของมาร์ซัน มีความยาวตลอดลำเรือ 58 เมตร มีความกว้างกลางลำ 9.3 เมตร ความลึกกลางลำเรือ 5.1 เมตร กินน้ำลึกเต็มที่ 2.9 เมตร มีระวางขับน้ำสูงสุด 520 ตัน มีความเร็วที่ระวางขับน้ำสูงสุด 23 นอต ระยะในการปฏิบัติการไม่น้อยกว่า 1,500 - 2,500 ไมล์ทะเล ตัวเรือทำจาก สตีล/อะลูมิเนียม มีความจุถังเชื้อเพลิง 86,600 ลิตร ความจุถังน้ำจืด 59,800 ลิตร ความคงทนทะเลถึงระดับ 4 (Sea State 4) มีสถานที่จัดเก็บสเบียงอาหาร และน้ำจืดเพียงพอสำหรับการปฏิบัติการในทะเลอย่างต่อเนื่องไม่น้อยกว่า 7 วันโดยไม่ต้องส่งกำลังบำรุง และมีห้องพักอาศัยเพียงพอต่อกำลังพลประจำเรือตามอัตราที่กำหนดไว้คือ 53 นาย
ระบบขับเคลื่อน ใช้เครื่องจักรใหญ่ CAT 3516 C ขนาด 2,525 kW จำนวน 3 เครื่อง ใบจักรกลางแบบปรับพิทช์ได้ (CPP) 1 เพลา และใบจักรข้างแบบพิทช์คงที่ (FPP) 2 เพลา เครื่องกำเนิดไฟฟ้า MAN D2876 LE301/Leroy Somer LSAM 47.2 M7 กำลังไฟ 375 kVA (300kW) 50Hz 3Ph จำนวน 3 เครื่อง
ระบบสื่อสาร ประกอบไปด้วย เรดาร์แบบ S BAND กำลัง 30kW เรดาร์แบบ X BAND กำลัง 25kW ระบบสารสนเทศเพื่อการเดินเรือ ECDIS เข็มทิศไยโรแบบ Ring Laser Gyro ระบบกำหนดตำแหน่งบนโลก (GPS) วิทยุสื่อสารย่าน HF/SSB, HF/SSB แบบ Frequency Hopping, UHF AM/FM และ VHF/UHF
ระบบอาวุธในเรือประกอบไปด้วย ปืนขนาด 76/62 มิลลิเมตร OTO Melara (Refurbished) จำนวน 1 กระบอก ปืนกลขนาด 30 มิลลิเมตร MIS จำนวน 1 กระบอก ปืนกลขนาด .50 นิ้ว จำนวน 2 กระบอก
เรือหลวงแหลมสิงห์ ผลงานการออกแบบของบริษัท มาร์ซัน จำกัด (มหาชน) ได้รับรางวัลรองชนะเลิศอันดับ 2 ด้านสังคม ในรางวัลนวัตกรรมแห่งชาติ ประจำปี 2561 เนื่องจากเรือมีภารกิจในการคุ้มครองเรือประมงและเรือพาณิชย์ ปกป้องผลประโยชน์ของชาติในชายฝั่งอ่าวไทยและทะเลอันดามัน รวมถึงปฏิบัติหน้าที่ในการช่วยเหลือประชาชนในเหตุการณ์ต่าง ๆ และการประสบภัย จึงถือว่าสร้างคุณประโยชน์ให้กับสังคมเป็นอย่างยิ่ง
การต่อเรือ

เรือหลวงแหลมสิงห์ ต่อขึ้นโดยกรมอู่ทหารเรือเป็นหน่วยงานรับผิดชอบในการต่อเรือ โดยใช้พื้นที่ของอู่ทหารเรือธนบุรีเป็นสถานที่ในการต่อเรือโดยแบ่งออกเป็น 2 ระยะ ได้แก่
ระยะแรก เป็นการต่อส่วนของตัวเรือและวางระบบเครื่องจักร ในพื้นที่อู่แห้งหมายเลข 1 อู่ทหารเรือธนบุรี แขวงศิริราช เขตบางกอกน้อย กรุงเทพมหานคร ใช้ระยะเวลาในการดำเนินงานประมาณ 13 เดือน โดยเมื่อต่อเสร็จแล้วได้ปล่อยเรือลงน้ำ และนำเรือไปประกอบส่วนของหอบังคับการและสายอากาศสื่อสาร (superstructure) รวมไปถึงระบบอาวุธ ณ อู่ทหารเรือพระจุลจอมเกล้า ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ
ระยะที่สอง ใช้ระยะเวลาประมาณ 10 เดือน ในการประกอบส่วนที่เหลือของเรือข้างต้นคือหอบังคับการ สายอากาศสื่อสาร และระบบอาวุธ โดยใช้บุคลากรของกองทัพเรือดำเนินการติดตั้งและทดสอบระบบเองทั้งหมด ใช้ระยะเวลาถึงกลางเดือนมิถุนายน พ.ศ. 2559
ภารกิจ

เรือหลวงแหลมสิงห์ เป็นเรือตรวจการณ์ปืนขอกองทัพเรือไทย มีภารกิจในการลาดตระเวนและตรวจการณ์บริเวณน่านน้ำไทยทั้งฝั่งอ่าวไทยและทะเลอันดามัน ป้องกันการเข้าแทรกซึมทางทะเล ปฏิบัติการปกป้องคุ้มครองเรือประมงและเรือพาณิชย์ในน่านน้ำไทย คุ้มครองผลประโยชน์ทางทะเลโดยเฉพาะทรัพยากรธรรมชาติ ช่วยเหลือผู้ประสบภัยทางทะเลและชายฝั่งกรณีเกิดเหตุการณ์ภัยพิบัติต่าง ๆ และมีการร้องขอความช่วยเหลือ
ภารกิจ > ขีดความสามารถ

เรือหลวงแหลมสิงห์ รองรับขีดความสามารถในการปฏิบัติการต่อต้านเรือผิวน้ำด้วยการซ่อนพราง การใช้งานอาวุธหลักและอาวุธรองของเรือ การชี้เป้าให้กับเรือผิวน้ำและอากาศยานทางทะเล การโจมตีสนับสนุนที่หมายบนฝั่งด้วยปืนหลักและปืนรองของเรือ การรักษาฝั่ง สกัดกั้น ตรวจค้นด้วยระบบการตรวจการณ์ และการใช้งานเรือยางท้องแข็งไฟเบอร์กลาสความเร็วสูง (RIB) การป้องกันภัยทางอากาศในรูปแบบของการป้องกันตนเองด้วยระบบตรวจการณ์ทางอากาศและระบบควบคุมการยิง
นอกจากนี้ยังมีขีดความสามารถในการค้นหาและกู้ภัยผู้ประสบภัยทางทะเลตามแนวชายฝั่ง และสนับสนุนการปฏิบัติการต่อต้านการก่อการร้ายทางทะเลและท่าเรือ รวมถึงสนับสนุนการปฏิบัติการอื่น ๆ ตามที่ได้รับมอบหมาย
ปืนใหญ่ในป้อมไพรีพินาศ ที่มาของคำขวัญเรือหลวงแหลมสิงห์
โรงพยาบาลศิริราช

ระวังสับสนกับ โรงพยาบาลศิริราช ปิยมหาราชการุณย์
| โรงพยาบาลศิริราช |
| --- | --- |

    โรงพยาบาลศิริราช มุมมองจากฝั่งมหาวิทยาลัยธรรมศาสตร์

ภูมิศาสตร์
ที่ตั้ง: ถนนวังหลัง แขวงศิริราช เขตบางกอกน้อย กรุงเทพมหานคร, ไทย
พิกัด: 13°45′35″N 100°29′14″E﻿ / ﻿13.7596859°N 100.4872529°E﻿ / 13.7596859; 100.4872529
หน่วยงาน
ประเภท: โรงพยาบาลเพื่อการเรียนการสอน
สังกัด: คณะแพทยศาสตร์ศิริราชพยาบาล มหาวิทยาลัยมหิดล
บริการสุขภาพ
แผนกฉุกเฉิน: มี
จำนวนเตียง: 2,160
ประวัติ
เปิดให้บริการ: พ.ศ. 2431
ลิงก์
เว็บไซต์: si.mahidol.ac.th
ลิงก์อื่น: โรงพยาบาลมหาวิทยาลัย
โรงพยาบาลศิริราช เป็นโรงพยาบาลมหาวิทยาลัย สังกัดคณะแพทยศาสตร์ศิริราชพยาบาล มหาวิทยาลัยมหิดล เป็นโรงพยาบาลหลวงแห่งแรกของประเทศไทย ตั้งอยู่เลขที่ 2 ถนนวังหลัง แขวงศิริราช เขตบางกอกน้อย กรุงเทพมหานคร ติดแม่น้ำเจ้าพระยา ตรงข้ามมหาวิทยาลัยธรรมศาสตร์ ท่าพระจันทร์
โรงพยาบาลศิริราชเคยเป็นที่ประทับรักษาพระอาการประชวรของพระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตลอดจนพระบรมวงศานุวงศ์หลายพระองค์และบุคคลสำคัญ ผู้อำนวยการได้แก่ ศ.ดร.นพ.ยงยุทธ ศิริวัฒนอักษร
ประวัติ

ในรัชสมัย พระบาทสมเด็จพระจุลจอมเกล้าเจ้าอยู่หัว เกิดอหิวาตกโรคระบาดชุกชุมเมื่อ พ.ศ. 2424 ในครั้งนั้นทรงพระกรุณาโปรดเกล้าฯ ให้จัดตั้งโรงพยาบาลขึ้นชั่วคราวในที่ชุมชนรวม 48 ตำบล ครั้นโรคร้ายเสื่อมถอยลง โรงพยาบาลจึงได้ปิดทำการ หากแต่ในพระราชหฤทัยทรงตระหนักว่า โรงพยาบาลนั้นยังประโยชน์บำบัดทุกข์ บำรุงสุข ให้พสกนิกรและผู้อยู่ใต้ร่มพระบรมโพธิสมภาร แต่การโรงพยาบาลนั้นเป็นการใหญ่ จำเป็นอยู่ที่ต้องมีคณะกรรมการเพื่อจัดการโรงพยาบาลให้สำเร็จ
วันที่ 22 มีนาคม พ.ศ. 2429 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ แต่งตั้งคณะกรรมการพิจารณาการจัดสร้างโรงพยาบาล ได้แก่ พระเจ้าน้องยาเธอ กรมหมื่นศิริธัชสังกาศ, พระเจ้าน้องยาเธอ กรมหมื่นดำรงราชานุภาพ, พระเจ้าน้องยาเธอ พระองค์เจ้าศรีเสาวภางค์, พระเจ้าน้องยาเธอ พระองค์เจ้าวัฒนานุวงศ์, พระวรวงศ์เธอ พระองค์เจ้าสายสนิทวงศ์, พระวรวงศ์เธอ พระองค์เจ้าปฤษฎางค์, พระยาโชฏึกราชเศรษฐี (เถียร โชติกเสถียร), หลวงสิทธินายเวร (บุศย์ เพ็ญกุล) และดอกเตอร์ ปีเตอร์ เคาแวน ทำหน้าที่จัดการและดำเนินการก่อสร้างโรงพยาบาลเพื่อพระราชทานให้เป็นสถานที่รักษาแก่ประชาชนอย่างเท่าเทียมกัน โดยสถานที่ตั้งของโรงพยาบาลนั้น อยู่ฝั่งตะวันตกของแม่น้ำเจ้าพระยา บริเวณพระราชวังบวรสถานพิมุข หรือวังหลัง ซึ่งเป็นวังเดิมของ กรมพระราชวังบวรสถานพิมุข เนื่องจากบริเวณดังกล่าวเป็นสถานที่รกร้าง แต่มีความร่มเย็นเหมาะสมสำหรับเป็นสถานที่รักษาพยาบาลผู้ป่วย
ในระหว่างที่เตรียมการก่อสร้างโรงพยาบาลนั้น สมเด็จพระเจ้าลูกยาเธอ เจ้าฟ้าศิริราชกกุธภัณฑ์ พระราชโอรสอันประสูติจาก สมเด็จพระนางเจ้าเสาวภาผ่องศรี พระบรมราชินีนาถ ได้ประชวรโรคบิดและสิ้นพระชนม์เมื่อวันที่ 31 พฤษภาคม พ.ศ. 2430 ยังความอาลัยเศร้าโศกแห่งพระบาทสมเด็จพระจุลจอมเกล้าเจ้าอยู่หัวยิ่งนัก ถึงกับมีพระราชปณิธานอย่างแรงกล้าที่จะให้มีโรงพยาบาลขึ้น ในการพระราชพิธีพระราชทานเพลิงพระศพฯ พระองค์จึงทรงพระกรุณาโปรดเกล้าฯ ให้สร้างพระเมรุ 5 ยอดขึ้นเป็นพิเศษด้วยไม้จริงทั้งหมด ครั้นเสร็จงานพระราชพิธีพระราชทานเพลิงพระศพ สมเด็จเจ้าฟ้าพาหุรัดมณีมัย และสมเด็จเจ้าฟ้าศิริราชกกุธภัณฑ์แล้ว ทรงพระกรุณาโปรดเกล้าฯ ให้รื้อโรงเรือนและเครื่องใช้ต่าง ๆ ในงานพระเมรุนำไปสร้างโรงพยาบาล ณ บริเวณวังหลังดังกล่าว นอกจากนี้ยังพระราชทานทรัพย์ส่วนของเจ้าฟ้าศิริราชกกุธภัณฑ์แก่โรงพยาบาลอีกด้วย
ในระยะแรกคณะกรรมการจัดสร้างโรงพยาบาล ได้จัดสร้างเรือนพักผู้ป่วยขึ้น 6 หลัง และเมื่อวันที่ 26 เมษายน พ.ศ. 2431 พระบาทสมเด็จพระจุลจอมเกล้าเจ้าอยู่หัว ทรงพระกรุณาเสด็จพระราชดำเนินทรงประกอบพิธีเปิด และพระราชทานนามว่า "โรงศิริราชพยาบาล" ตามพระนามของเจ้าฟ้าศิริราชกกุธภัณฑ์ หรือที่ชาวบ้านนิยมเรียกว่า "โรงพยาบาลวังหลัง" โดยทำการบำบัดรักษาผู้ป่วยไข้ทั้งแผนปัจจุบันและแผนโบราณของไทย
โรงพยาบาลศิริราชเคยเป็นที่ประทับรักษาพระประชวรของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตลอดจนพระบรมวงศานุวงศ์หลายพระองค์และบุคคลสำคัญ เช่น สมเด็จพระนางเจ้าอินทรศักดิศจี พระวรราชชายา ในรัชกาลที่ 6, พระนางเจ้าสุวัทนา พระวรราชเทวี ในรัชกาลที่ 6, สมเด็จพระศรีนครินทราบรมราชชนนี, สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์, สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และ หม่อมหลวงบัว กิติยากร เป็นต้น
อาคารสำคัญ

ศาลาศิริราช 100 ปี เป็นสถานที่ส่วนหนึ่งของโรงพยาบาลศิริราช จัดสร้างขึ้นเนื่องในการสมโภชครบ 100 ปี ของโรงพยาบาลศิริราช เมื่อปี พ.ศ. 2531 โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินทรงเปิดศาลาศิริราช 100 ปี พร้อมกับตึกอานันทมหิดล เมื่อวันที่ 26 เมษายน พ.ศ. 2531 โดยภายในลานศาลาศิริราช 100 ปี ประกอบด้วย พระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก และห้องโถงศิริราช 100 ปี (ซึ่งอยู่ภายในตึก 72 ปี)
ดูเพิ่ม

โรงพยาบาลศิริราช ปิยมหาราชการุณย์
แหล่งข้อมูลอื่น

เว็บไซต์คณะแพทยศาสตร์ศิริราชพยาบาล เก็บถาวร 2006-07-04 ที่ เวย์แบ็กแมชชีน
แผนที่และภาพถ่ายทางอากาศของ โรงพยาบาลศิริราช
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′29″N 100°29′09″E﻿ / ﻿13.757925°N 100.485849°E﻿ / 13.757925; 100.485849
| ด ค กหน่วยงานในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี |
| --- | --- | --- |
| วัด/องค์กรศาสนา | วัดสิริจันทรนิมิตรวรวิหาร • วัดพุทธปทีป |  |
| สถาบันการศึกษา | จุฬาลงกรณ์มหาวิทยาลัย • มหาวิทยาลัยศิลปากร • วชิราวุธวิทยาลัย • โรงเรียนบุญวาทย์วิทยาลัย • โรงเรียนยุพราชวิทยาลัย • โรงเรียนปรินส์รอยแยลส์วิทยาลัย • โรงเรียนราชินี • โรงเรียนราชินีบน • โรงเรียนราชินีบูรณะ • โรงเรียนวิเชียรมาตุ • โรงเรียนสภาราชินี • โรงเรียนศรียานุสรณ์ • โรงเรียนห้องสอนศึกษา • โรงเรียนจอมสุรางค์อุปถัมภ์ • วิทยาลัยอาชีวศึกษาเสาวภา • คณะพยาบาลศาสตร์ มหาวิทยาลัยมหิดล • โรงเรียนสายน้ำผึ้ง • โรงเรียนศรีอยุธยา • โรงเรียนเพชรรัชต์ • โรงเรียนเพชรรัตนราชสุดา • โรงเรียนเพชราวุธวิทยา • วิทยาลัยเทคโนโลยีสยามธุรกิจ • วิทยาลัยอาชีวศึกษาสันติราษฎร์ • วิทยาลัยเทคโนโลยีพณิชยการสยาม • โรงเรียนมหาวชิราวุธ |  |
| กองสาธารณสุข | วชิรพยาบาล • โรงพยาบาลเจ้าพระยาอภัยภูเบศร • โรงพยาบาลจุฬาลงกรณ์ • สภากาชาดไทย • โรงพยาบาลศิริราช |  |
| องค์กรสาธารณกุศล | สมาคมศิษย์เก่านักศึกษาวิชาทหาร • สมาคมกำลังสำรองรักษาดินแดนไทย |  |
| ด ค กโรงพยาบาลแห่งคณะแพทยศาสตร์ศิริราชพยาบาล มหาวิทยาลัยมหิดล |
| --- | --- | --- |
|  โรงพยาบาลศิริราช  โรงพยาบาลศิริราช ปิยมหาราชการุณย์  ศูนย์การแพทย์กาญจนาภิเษก  ศูนย์วิทยาการเวชศาสตร์ผู้สูงอายุศิริราช  |  โรงพยาบาลศิริราช  โรงพยาบาลศิริราช ปิยมหาราชการุณย์  ศูนย์การแพทย์กาญจนาภิเษก  ศูนย์วิทยาการเวชศาสตร์ผู้สูงอายุศิริราช  |  |
คอร์ทหลักของโรงพยาบาลศิริราชประดิษฐานพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก
ณัฐนันท์ คุณวัฒน์

| ณัฏฐนันท์ ศดิศสิทธินนท์​ |
| --- | --- |
เกิด: 14 พฤษภาคม พ.ศ. 2519 (48 ปี) ณัฐ​นันท์​ คุณ​วัฒน์ จังหวัดนครศรีธรรมราช ประเทศไทย
คู่สมรส: ศิรประภา สุขดำรงค์ (2559–ปัจจุบัน)
อาชีพ: นักแสดง นักร้อง นายแบบ
ปีที่แสดง: พ.ศ. 2536 –ปัจจุบัน
ผลงานเด่น: คัมภีร์ - หงส์เหิน (2541)  โอ๊ก - ฝันกลางตะวัน (2546)  ชัชชัย - ดงดอกเหมย (2546)  สารวัตรธนินทร์ - Voice สัมผัสเสียงมรณะ (2562)  ปราณนนท์ - ตะวันอาบดาว (2563)  อิทธิ - พายุทราย (2564)  พระยาอินตา - ฤทัยบดี (2566)
ณัฐนันท์ ศดิศสิทธินนท์ (เกิด 14 พฤษภาคม พ.ศ. 2519) ชื่อเล่น เอิร์ท เป็นนักแสดงและนายแบบชาวไทย เริ่มเข้าสู่วงการบันเทิงจากการประกวดหนุ่ม-สาวช่างฝัน และเป็นหนึ่งจากเวทีการประกวดผู้คว้าตำแหน่งรองชนะเลิศ จากนิตยสารเธอกับฉัน ประจำปี 1993 เพื่อเป็นการเฟ้นหานายแบบ นางแบบ นักแสดง และศิลปิน ขวัญใจวัยรุ่นหน้าใหม่ ปัจจุบันมีผลงานการแสดงละครและโฆษณาถ่ายแบบ เป็นต้น นอกจากนี้ยังเคยเป็นนักร้อง ออกอัลบั้มเพลงชื่อชุด “EARTH” ในปี พ.ศ. 2541
ประวัติ

ณัฐนันท์ ชื่อเดิม (ชินทัพพ์ ศดิศสิทธินนท์) ตามลำดับ เกิดเมื่อวันที่ 14 พฤษภาคม พ.ศ. 2519เป็นนักแสดงศิลปินและนายแบบชาวไทยเกิดที่ตำบลกะเปียด 
อำเภอฉวาง จังหวัดนครศรีธรรมราช
ณัฐนันท์จบการศึกษาโรงเรียนมัธยมศึกษาที่โรงเรียนหอวังและจบการศึกษาปริญญาตรีคณะ บริหารธุรกิจ สาขาการตลาด มหาวิทยาลัยราชภัฏสวนดุสิต
วงการบันเทิง

ณัฐนันท์ เริ่มเข้าสู่ในวงการบันเทิงจากการประกวด หนุ่ม-สาวช่างฝัน และเป็นหนึ่งจากเวทีการประกวดผู้คว้าตำแหน่งรองชนะเลิศ จากนิตยสารเธอกับฉัน ประจำปี 1993 เพื่อเป็นการเฟ้นหานายแบบ นางแบบ นักแสดง และศิลปิน ขวัญใจวัยรุ่นหน้าใหม่ ปัจจุบันมีผลงานการแสดงละครและโฆษณาถ่ายแบบเป็นต้น
ณัฐนันท์ เป็นพระเอกละครเรื่องแรกคือเรื่อง ฝากใจไว้ให้ใครสักคน แสดงคู่กับ หมวย อัญษนา บุรานันท์ ในปี พ.ศ. 2540 และรับบทเป็น "คัมภีร์" จากละครเรื่อง หงส์เหิน แสดงคู่กับ ยุ้ย ปัทมวรรณ เค้ามูลคดี ในปี พ.ศ. 2541 ออกอากาศทางช่อง 9  ภายหลังณัฐนันท์พลิกบทบาทเป็นตัวร้ายจากละครเรื่อง แผลหัวใจ ออกอากาศทางช่อง 3 ในปี พ.ศ. 2545 และผลงานละครหลายเรื่องและในยุคนั้นณัฐนันท์มีชื่อเสียงจากละครเรื่อง ฝันกลางตะวัน แสดงร่วมกับ เต๋า สมชาย เข็มกลัด และ อั้ม ฐนิชา ดิษยบุตร รับบทเป็น "โอ๊ก" กับบทตัวร้าย ในปี พ.ศ. 2546 ออกอากาศทางช่อง 7 HD
ปัจจุบัน ณัฐนันท์มีผลงานละครหลาย ๆ เรื่องทุกสถานีและกับบทบาทพ่อพระเอกและพ่อนางเอกสลับบทเรื่อย ๆ มาในปี พ.ศ. 2563 เอิร์ท มีผลงานละครเรื่อง ตะวันอาบดาว รับบทเป็น "ปราณนนท์" กับการพลิกบทบาทแสดงคู่กับ พล พูลภัทร อัตถปัญญาพล ปัจจุบัน ณัฐนันท์ มีผลงานการแสดงละครกับทุกสังกัดและสถานีต่าง ๆ เป็นต้น
ชีวิตส่วนตัว

ปัจจุบัน เอิร์ท ณัฐนันท์ ได้คบหาดูใจกับ แอ้ม ศิรประภา สุขดำรงค์ จากการแสดงละครคู่กันเรื่อง ฝันกลางตะวัน ในปี พ.ศ. 2546 ออกอากาศทาง ช่อง 7 HD ในครบรอบ 20 ปี
วันที่ 21 ธันวาคม พ.ศ. 2559 เอิร์ท ณัฐนันท์ จดทะเบียนสมกับ แอ้ม ศิรประภา สุขดำรงค์
แบบซุ้มเงียบ ๆ และในปัจจุบันมีผลงานละครกับสังกัดและทุกสถานีต่าง ๆ
ผลงานละคร > ภาพยนตร์

| ปี | เรื่อง | บทบาท |
| --- | --- | --- |
| 2539 | รักเอย | ตี๋ |
| 2562 | จอมขมังเวทย์ 2020 | สารวัตร​ชาญ​ |
หนังวีซีดี

ชายา 2546
ลับแล 2547
มิวสิควีดีโอ

เพลง ตกใจหมดเลย ไพจิตร อักษรณรงค์ (2537)
เพลง กลั้นใจ ลิฟท์กับออย (2537)
เพลง เพียงสิ่งเดียว ทรงสิทธิ์ รุ่งนพคุณศรี (2539)
แหล่งข้อมูลอื่น

ณัฐนันท์ คุณวัฒน์ ที่อินสตาแกรม
เวิลด์เกมส์ 2009

| --- | --- |

เมืองเจ้าภาพ: เกาสฺยง ประเทศไต้หวัน ภายใต้การกำหนดของ IWGA: จีนไทเป
คำขวัญ: Top Sports – High Spirits
ประเทศเข้าร่วม: 101
นักกีฬาเข้าร่วม: 4,800 คน โดยประมาณ
ชนิด: 165 (35 ชนิดกีฬา)
พิธีเปิด: 16 กรกฎาคม ค.ศ. 2009
พิธีปิด: 26 กรกฎาคม ค.ศ. 2009
ประธานพิธีเปิด: ประธานาธิบดี หม่า อิงจิ่ว
สนามกีฬาหลัก: สนามกีฬาแห่งชาติเกาสฺยง
← ดืสบวร์ก 2005กาลี 2013 →
เวิลด์เกมส์ 2009 (อังกฤษ: The World Games 2009; จีน: 2009年世界運動會; พินอิน: 2009 Nián shìjiè yùndònghuì) หรือ เกาสฺยง 2009 (อังกฤษ: Kaohsiung 2009) เป็นการแข่งขันกีฬาเวิลด์เกมส์ ครั้งที่ 8 จัดขึ้นที่เมืองเกาสฺยง ประเทศไต้หวัน ระหว่างวันที่ 16-26 กรกฎาคม พ.ศ. 2552 ประกอบด้วยการแข่งขันชนิดกีฬาที่ไม่ได้แข่งขันในกีฬาโอลิมปิก
นักกีฬา เจ้าหน้าที่ ผู้ฝึกสอน ผู้ตัดสิน และอื่นๆ เกือบ 6,000 คนจาก 101 ประเทศเข้าร่วมในการแข่งขันเกาสฺยงเวิลด์เกมส์ 2009 ซึ่งสร้างสถิติสูงสุดสำหรับการแข่งขันกีฬาหลายประเภท Ron Froehlich ประธานสมาพันธ์เวิลด์เกมส์นานาชาติ (IWGA) ยกย่องว่าการแข่งขันวันที่ 16–26 กรกฎาคมว่าเป็น "การแข่งขันที่ดีที่สุดเท่าที่เคยมีมา""
ตารางสรุปเหรียญรางวัล

การนับเหรียญมีดังนี้ รัสเซียได้รับรางวัลเหรียญทองมากที่สุดในครั้งนี้
*  เจ้าภาพ (จีนไทเป)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย (RUS) | 19 | 13 | 15 | 47 |
| 2 |  อิตาลี (ITA) | 16 | 12 | 13 | 41 |
| 3 |  จีน (CHN) | 14 | 10 | 5 | 29 |
| 4 |  สหรัฐอเมริกา (USA) | 13 | 8 | 5 | 26 |
| 5 |  ฝรั่งเศส (FRA) | 11 | 14 | 13 | 38 |
| 6 |  ยูเครน (UKR) | 9 | 12 | 10 | 31 |
| 7 |  จีนไทเป (TPE)* | 8 | 9 | 7 | 24 |
| 8 |  เยอรมนี (GER) | 6 | 6 | 10 | 22 |
| 9 |  เกาหลีใต้ (KOR) | 6 | 3 | 5 | 14 |
| 10 |  ออสเตรเลีย (AUS) | 5 | 10 | 5 | 20 |
| 11 |  บริเตนใหญ่ (GBR) | 4 | 6 | 9 | 19 |
| 12 |  ญี่ปุ่น (JPN) | 4 | 5 | 6 | 15 |
| 13 |  โคลอมเบีย (COL) | 4 | 5 | 3 | 12 |
| 14 |  เนเธอร์แลนด์ (NED) | 4 | 5 | 2 | 11 |
| 15 |  สวิตเซอร์แลนด์ (SUI) | 3 | 4 | 0 | 7 |
| 16 |  บราซิล (BRA) | 3 | 2 | 3 | 8 |
| 17 |  นิวซีแลนด์ (NZL) | 2 | 4 | 5 | 11 |
| 18 |  เบลเยียม (BEL) | 2 | 4 | 1 | 7 |
| 19 |  สโลวาเกีย (SVK) | 2 | 3 | 3 | 8 |
| 20 |  ฟินแลนด์ (FIN) | 2 | 3 | 1 | 6 |
| 21 |  สเปน (ESP) | 2 | 3 | 0 | 5 |
| 22 |  สโลวีเนีย (SLO) | 2 | 2 | 0 | 4 |
| 23 |  ออสเตรีย (AUT) | 2 | 1 | 2 | 5 |
| 24 |  โครเอเชีย (CRO) | 2 | 0 | 3 | 5 |
| 25 |  มองโกเลีย (MGL) | 1 | 3 | 0 | 4 |
| 26 |  แคนาดา (CAN) | 1 | 1 | 2 | 4 |
| 26 |  โปแลนด์ (POL) | 1 | 1 | 2 | 4 |
| 28 |  กรีซ (GRE) | 1 | 1 | 1 | 3 |
| 29 |  โรมาเนีย (ROU) | 1 | 1 | 0 | 2 |
| 30 |  มาเลเซีย (MAS) | 1 | 0 | 3 | 4 |
| 31 |  เวเนซุเอลา (VEN) | 1 | 0 | 2 | 3 |
| 31 |  ไทย (THA) | 1 | 0 | 2 | 3 |
| 33 |  คาซัคสถาน (KAZ) | 1 | 0 | 1 | 2 |
| 33 |  ชิลี (CHI) | 1 | 0 | 1 | 2 |
| 33 |  บอสเนียและเฮอร์เซโกวีนา (BIH) | 1 | 0 | 1 | 2 |
| 33 |  อินโดนีเซีย (INA) | 1 | 0 | 1 | 2 |
| 33 |  ฮังการี (HUN) | 1 | 0 | 1 | 2 |
| 38 |  ฟีจี (FIJ) | 1 | 0 | 0 | 1 |
| 38 |  เม็กซิโก (MEX) | 1 | 0 | 0 | 1 |
| 38 |  เวียดนาม (VIE) | 1 | 0 | 0 | 1 |
| 38 |  เอสโตเนีย (EST) | 1 | 0 | 0 | 1 |
| 42 |  โปรตุเกส (POR) | 0 | 2 | 0 | 2 |
| 43 |  อียิปต์ (EGY) | 0 | 1 | 4 | 5 |
| 44 |  นอร์เวย์ (NOR) | 0 | 1 | 2 | 3 |
| 44 |  แอฟริกาใต้ (RSA) | 0 | 1 | 2 | 3 |
| 46 |  สวีเดน (SWE) | 0 | 1 | 1 | 2 |
| 46 |  อาเซอร์ไบจาน (AZE) | 0 | 1 | 1 | 2 |
| 48 |  ลิทัวเนีย (LTU) | 0 | 1 | 0 | 1 |
| 48 |  สาธารณรัฐโดมินิกัน (DOM) | 0 | 1 | 0 | 1 |
| 48 |  อาร์เจนตินา (ARG) | 0 | 1 | 0 | 1 |
| 48 |  ฮ่องกง (HKG) | 0 | 1 | 0 | 1 |
| 48 |  เดนมาร์ก (DEN) | 0 | 1 | 0 | 1 |
| 53 |  ตุรกี (TUR) | 0 | 0 | 3 | 3 |
| 54 |  มอนเตเนโกร (MNE) | 0 | 0 | 2 | 2 |
| 55 |  บัลแกเรีย (BUL) | 0 | 0 | 1 | 1 |
| 55 |  ฟิลิปปินส์ (PHI) | 0 | 0 | 1 | 1 |
| 55 |  ลักเซมเบิร์ก (LUX) | 0 | 0 | 1 | 1 |
| 55 |  สหรัฐอาหรับเอมิเรตส์ (UAE) | 0 | 0 | 1 | 1 |
| 55 |  อิสราเอล (ISR) | 0 | 0 | 1 | 1 |
| 55 |  เช็กเกีย (CZE) | 0 | 0 | 1 | 1 |
| 55 |  เบลารุส (BLR) | 0 | 0 | 1 | 1 |
| รวม (61 ประเทศ) | รวม (61 ประเทศ) | 162 | 163 | 165 | 490 |
เวโรนีคา ฟิทซ์

| เวโรนีคา ฟิทซ์ |
| --- | --- |
เกิด: 28 มีนาคม ค.ศ. 1936 ดีเซินอัมอัมเมอร์เซ เยอรมนี
เสียชีวิต: 2 มกราคม ค.ศ. 2020(2020-01-02) (83 ปี) พรีนอัมคีมเซ เยอรมนี
อาชีพ: นักแสดง
เว็บไซต์: website
เวโรนีคา ฟิทซ์ (เยอรมัน: Veronika Fitz; 28 มีนาคม ค.ศ. 1936 – 2 มกราคม ค.ศ. 2020) เป็นนักแสดงละครโทรทัศน์จากประเทศเยอรมนี นอกจากนี้ยังเป็นที่รู้จักการแสดงละครเวทีเดี่ยว
ผลงาน

The Vulture Wally (1956)
The Spessart Inn (1958)
The Haunted Castle (1960)
Oh! This Bavaria! (1960)
In aller Stille (2010)
Die Alpenklinik - Notfall für Dr. Guth (2011)
แหล่งข้อมูลอื่น

เวโรนีคา ฟิทซ์ ที่อินเทอร์เน็ตมูวีเดตาเบส
Agency Peter Reinholz (ในภาษาเยอรมัน)